CELEX: 32012D0141
Language: bg
Date: 2012-03-06 00:00:00
Title: 2012/141/ЕС: Решение за изпълнение на Комисията от 6 март 2012 година за финансирането на спешни мерки за наблюдение на болестта бяс в Северна Гърция (нотифицирано под номер C(2012) 1354)

8.3.2012   
            
            
               BG
            
            
               Официален вестник на Европейския съюз
            
            
               L 69/17
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 6 март 2012 година
   за финансирането на спешни мерки за наблюдение на болестта бяс в Северна Гърция
   (нотифицирано под номер C(2012) 1354)
   (само текстът на гръцки език е автентичен)
   (2012/141/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 8, параграф 2 от него,
   като има предвид, че:
   
               (1)
            
            
               В Решение 2009/470/ЕО се предвижда, че когато държава-членка е пряко застрашена от появата или развитието на територията на трета държава или държава-членка на една от болестите, изброени в приложение I към посоченото решение, може да се реши да се предприемат мерки с оглед на конкретните обстоятелства и да се предостави финансово участие на Съюза за мерките, преценени като особено необходими за успеха на предприетите действия.
            
         
               (2)
            
            
               Бесът е болест по животните, която засяга предимно диви и домашни месоядни животни и има сериозно отражение върху общественото здраве. Той е една от болестите, изброени в приложение I към Решение 2009/470/ЕО.
            
         
               (3)
            
            
               От 1987 г. насам в Гърция не са установени случаи на бяс. След последните случаи на болестта в бившата югославска република Македония е необходимо спешно да се засили наблюдението за бяс в Северна Гърция, за да се определи дали болестта се разпространява към територията на тази държава-членка и до каква степен е налице необходимост от орална имунизация на дивите месоядни животни с цел да се прекрати разпространението и да се ликвидира болестта.
            
         
               (4)
            
            
               На 27 януари 2012 г. Гърция представи на Комисията план за предприемане на спешни действия за засилено наблюдение на болестта бяс (наричан по-долу „планът“). Комисията оцени плана и го одобри. Поради това е целесъобразно някои мерки по плана да бъдат финансирани с участието на Съюза.
            
         
               (5)
            
            
               Гърция е уведомила Комисията за липсата на достатъчно служители в националната си референтна лаборатория за болестта бяс, които да извършват увеличения брой тестове, необходими за изпълнението на плана. Предвид текущата неблагоприятна финансова ситуация и необходимостта от спешно създаване и изпълнение на плана, е целесъобразно разходите за лабораторен персонал, специално нает за извършване на лабораторни тестове съгласно плана, да бъдат включени в разходите, допустими за финансово участие на Съюза.
            
         
               (6)
            
            
               Предвид неотложността на изпълнението на плана е обосновано предоставянето на финансово участие на Съюза за мерките, предприети от 27 януари 2012 г., когато планът бе представен на Комисията за финансиране.
            
         
               (7)
            
            
               Настоящото решение представлява решение за финансиране по смисъла на член 75 от Финансовия регламент.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се „План за спешно наблюдение на болестта бяс“, представен на Комисията от Гърция на 27 януари 2012 г. (наричан по-долу „планът“), за финансово участие на Съюза за периода 27 януари 2012 г. — 31 декември 2012 г. (наричано по-долу „финансовото участие“).
   Член 2
   1.   Финансовото участие не надвишава общо сумата от 60 000 EUR.
   2.   Финансовото участие обхваща еднократно изплащане на сумата от 5 EUR на диво животно, изпратено за изследване за бяс съгласно плана.
   3.   Финансовото участие е в размер на 75 % от разходите, направени съгласно плана за лабораторни изследвания за откриване на зараза с болестта бяс и за изолиране и характеризиране на вируса на болестта бяс.
   Тези разходи включват:
   
               а)
            
            
               разходите, направени за закупуването на комплекти за тестове, реактиви и всички консумативи, използвани при извършването на лабораторните тестове;
            
         
               б)
            
            
               административни разходи в размер на 7 % от сумата на разходите по буква а).
            
         Максималният размер на подлежащите на възстановяване разходи за флоуресцентен тест за антитела (FAT) обаче не надхвърля общо 12 EUR на тест.
   4.   Финансовото участие възлиза на 75 % от разходите за персонал, специално нает за извършване на лабораторните тестове по параграф 3:
   Тези разходи включват:
   
               а)
            
            
               заплатените хонорари или действителните трудови възнаграждения на персонала, заедно със социалноосигурителните вноски и другите задължителни разходи, които са включени в трудовите възнаграждения;
            
         
               б)
            
            
               административни разходи в размер на 7 % от сумата на разходите по буква а).
            
         Максималният размер на подлежащите на възстановяване разходи за персонал обаче не надхвърля общо 25 000 EUR.
   Член 3
   1.   Финансовото участие на Съюза в плана се предоставя, при условие че Гърция:
   
               а)
            
            
               изпълни плана съгласно съответните разпоредби на правото на Съюза, включително правилата в областта на конкуренцията, възлагането на обществени поръчки и отпускането на държавни помощи;
            
         
               б)
            
            
               представи на Комисията междинни технически доклади съгласно приложение I в срок най-късно до:
               
                           i)
                        
                        
                           31 май 2012 г. за периода 27 януари 2012 г. — 30 април 2012 г.;
                        
                     
                           ii)
                        
                        
                           30 септември 2012 г. за периода 1 май 2012 г. — 31 август 2012 г.;
                        
                     
         
               в)
            
            
               представи окончателен технически доклад и финансов доклад съгласно приложения I и II за периода 27 януари 2012 г. — 31 декември 2012 г. в срок най-късно до 28 февруари 2013 г.;
            
         
               г)
            
            
               изпълни предвидените в плана мерки на задоволително ниво.
            
         2.   В случай че Гърция не спази условията, посочени в параграф 1, Комисията намалява финансовото участие на Съюза, като взема предвид естеството и тежестта на нарушението, както и понесените от Съюза финансови загуби.
   Член 4
   Настоящото решение се прилага от 27 януари 2012 г.
   Член 5
   Адресат на настоящото решение е Република Гърция.
   
      Съставено в Брюксел на 6 март 2012 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      ПРИЛОЖЕНИЕ I
      Техническият доклад, посочен в член 3, параграф 1, букви б) и в), включва като минимум следното:
      
                  
                     Отчетен период: От _ до _.
                  
               
               
                  Междинен технически доклад: 
                  Окончателен технически доклад 
               
            A.   Извършени тестове за наблюдение на болестта бяс и резултати от тях:
      
      
                  Префектура
               
               
                  Вид
               
               
                  Тип тест
               
               
                  Брой на животните, подложени на тестове
               
               
                  Положителен тест
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            Б.   Техническа оценка на ситуацията и срещаните трудности.
      
   
   
      ПРИЛОЖЕНИЕ II
      Финансовият доклад, посочен в член 3, параграф 1, буква в), включва като минимум следното:
      
                  
                     Мерки, отговарящи на условията за съфинансиране
                  
               
            
                  
                     Лабораторни тестове
                  
               
            
                   
               
               
                  Тип тест
               
               
                  Брой на животните, подложени на тестове
               
               
                  Брой на извършените тестове
               
               
                  Разходи за извършените тестове без административните разходи
               
            
                  Откриване на антиген на вируса на бяс
               
               
                  FAT
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  Друг (моля, уточнете)
               
               
                   
               
               
                   
               
               
                   
               
            
                  Изолиране/характеризиране на вируса на бяс
               
               
                  Секвениране
               
               
                   
               
               
                   
               
               
                   
               
            
                  Друг (моля, уточнете)
               
               
                   
               
               
                   
               
               
                   
               
            
                  Общо
               
               
                   
               
               
                   
               
               
                   
               
               
                   
               
            
                  
                     Лабораторен персонал, специално нает за целите на плана
                  
               
            
                  Име
               
               
                  Статут (постоянен/временен)
               
               
                  Срок на договора
               
               
                  Изплатена сума
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Удостоверявам, че:
      
      
                  —
               
               
                  
                     този разход бе направен действително и отчетен точно и отговаря на условията за допустимост съгласно разпоредбите на Решение за изпълнение 2012/141/ЕС;
                  
               
            
                  —
               
               
                  
                     за този план не е поискано друго участие на Съюза и всички приходи от операциите по програмата са декларирани пред Комисията;
                  
               
            
                  —
               
               
                  
                     планът бе изпълнен съгласно съответното законодателство на Съюза, по-специално правилата за конкуренцията, възлагането на обществени поръчки и отпускането на държавни помощи;
                  
               
            
                  —
               
               
                  
                     прилагат се процедурите за контрол, по-специално за проверка на точността на декларираните суми, за предотвратяване, откриване и отстраняване на нередности.
                  
               
            
         Дата:
      
      
         Име и подпис на оперативния директор: